Ангел Попов
Две палми

chitanka.info

Две палми сенчести растяха

сред пясъчен пустинен зной

и рай божествен сякаш бяха

за морни пътници безброй.

Под тях извираха фонтанно

прохладни гейзерни води

и сплитаха се непрестанно

към тях отправени следи.

Кервани, птици и животни,

подобно божи небосклон,

по равно — бедни и имотни

деляха хладния подслон.

Но после някой ненаситен

заграби палми и вода

и даже пясъкът пустинен

реши да вземе за беда.

Запали джипа в маранята

и хукна в пясъчната шир,

но в миг закъсала колата

и там намерил вечен мир.

А двете палми пак простират

сред зноя сенчести листа

и хладни гейзери извират

за всички жадни по света.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.